b'\n_START_ARTICLE_\nMifepriston\n_START_PARAGRAPH_\nMifepriston (eng. Mifepristone) je abortivno kemijsko sredstvo kojega se u Hrvatskoj prodaje pod imenom eng. Mifegyne 200. U Hrvatskoj se koristi od po\xc4\x8detka 2015. godine, a u \xc4\x8ditavoj Europi se tim i drugim kemijskim sredstvima izvede oko pola poba\xc4\x8daja. _NEWLINE_Mifepriston je sinteti\xc4\x8dki steroid, koji blokira djelovanje progesterona, te kod primjene u prva dva mjeseca trudno\xc4\x87e izaziva poba\xc4\x8daj s 95% sigurno\xc5\xa1\xc4\x87u.\n_START_SECTION_\nOsnovne informacije\n_START_PARAGRAPH_\nKod francuske kompanije Roussel Uclaf, koja je sredstvo dizajnirala 1980. godine, ono je izvorno dobilo oznaku RU-486. Sredstvo se koristi u Francuskoj od 1987., a u Sjedinjenim Ameri\xc4\x8dkim Dr\xc5\xbeavama od 2000. godine._NEWLINE_Nakon upotrebe, o\xc4\x8dekuje se kod pacijentice vaginalno krvarenje tijekom 9 do 16 dana, a kod oko 8% pacijentica bilje\xc5\xbei se vaginalno krvarenje koje traje 30 dana i vi\xc5\xa1e._NEWLINE_U oko 5% slu\xc4\x8dajeva se kod pacijentica bilje\xc5\xbei te\xc5\xa1ka krvarenja. U klini\xc4\x8dkim ispitivanjima, utvr\xc4\x91eno je da izme\xc4\x91u 10 i 30 posto pacijentica postoji potreba za kirur\xc5\xa1kom intervencijom, nakon \xc5\xa1to je lijek ve\xc4\x87 uzet. _NEWLINE_\xc4\x8ceste nuspojave kori\xc5\xa1tenja mifepristona su bol i gr\xc4\x8devi utrobe, bolovi u le\xc4\x91ima, proljev, mu\xc4\x8dnina, glavobolja i povra\xc4\x87anje.\n_START_SECTION_\nNa\xc4\x8din kori\xc5\xa1tenja\n_START_PARAGRAPH_\nKori\xc5\xa1tenje mifepristona tra\xc5\xbei, tipi\xc4\x8dno, tri posjeta lije\xc4\x8dniku. Kod prvog posjeta, obavi se pregled pacijentice koji bi trebao isklju\xc4\x8diti one kod kojih bi primjena sredstva mogla biti izrazito rizi\xc4\x8dna po zdravlje trudnice; tom prigodom pacijentica proguta pilulu. Kod drugog pregleda 36 do 48 sati nakon toga - u tom razdoblju prestaje dostava hranjiva plodu - pacijentici se daje sinteti\xc4\x8dki prostaglandin (obi\xc4\x8dno misoprostol), koji uzrokuje sna\xc5\xbenije gr\xc4\x8denje maternice, te embrio u pravilu bude istisnut u naredna 4 sata, koje pacijentica \xc4\x8desto provede u bolnici. Kod oko 30% pacijentica embrio bude istisnut nako ne\xc5\xa1to razdoblja du\xc5\xbeeg od 4 sata, ponekada uz \xc4\x8dekanje do 5 dana. Nakon pribli\xc5\xbeno dva tjedna nakon drugog posjeta lije\xc4\x8dniku, utvr\xc4\x91uje se na tre\xc4\x87em lije\xc4\x8dni\xc4\x8dkom tretmanu je li poba\xc4\x8daj izvr\xc5\xa1en do kraja, ili je potrebno izvr\xc5\xa1iti kirur\xc5\xa1ki zahvat da ga se dovr\xc5\xa1i; takvom zahvatu se treba pristupiti u 5 do 10% slu\xc4\x8dajeva.'